Source: https://europa.eu/youreurope/citizens/consumers/consumers-dispute-resolution/formal-legal-actions/index_hu.htm
Timestamp: 2018-09-19 23:44:34
Document Index: 14508127

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Jogvita esetén: a kis értékű követelések európai eljárása, európai fizetési meghagyás - Európa Önökért
A kis értékű követelések európai eljárása akkor alkalmazható, ha Ön 5000 eurónál nem nagyobb összegű pénzkövetelés érvényesítése érdekében keresetet kíván indítani egy másik uniós országbeli személy, szervezet vagy vállalkozás ellen.
Ez az eljárás a dániai pénzkövetelések érvényesítéséhez nem vehető igénybe.
Az eljárás árukkal és szolgáltatásokkal kapcsolatos pénzkövetelések esetében alkalmazható. Lehetővé teszi például, hogy Ön keresetet indítson olyan hibás termék ügyében, amelyet egy másik uniós országban vásárolt, vagy amelyet online vásárolt egy másik uniós országban élő személytől. Követelése benyújtásához Önnek nem kell ügyvédet fogadnia.
Figyelem: a kis értékű követelések eljárása egyes polgári és kereskedelmi ügyekre nem terjed ki, így többek között az alábbiakra sem:
adó-, vám- és közigazgatási ügyek,
házasságból származó jogok (pl. tartásjog), végrendeletek és öröklés,
társadalombiztosítási és munkavállalói juttatások,
az állam felelősségébe tartozó ügyek.
Hogyan lehet igénybe venni az eljárást?
A kis értékű követelések eljárása túlnyomórészt írásban zajlik. Követelésének benyújtásához töltse ki az "A" formanyomtatványten és mellékeljen minden olyan dokumentumot, amely alátámasztja követelését. A kitöltött formanyomtatványt és az igazoló dokumentumokat (nyugtákat, számlákat stb.) nyújtsa be valamelyik illetékes bíróságnál hazájában vagy a másik érintett EU-országban.
Nézzen utána, mely bíróságok illetékesek az Ön követelésének elbírálásában, és hogy milyen szabályok vannak érvényben a bíróság székhelye szerinti országban a követelés benyújtására vonatkozóan.
Ne feledje: a követelés tárgyát képező összeg nem lehet több 5000 eurónál, a kamatokat és a költségeket nem beszámítva.
A bíróság, miután kézhez kapta az Ön keresetét, ellenőrzi a benyújtott formanyomtatványt és az igazoló dokumentumokat, és eldönti, hogy a kereset tárgya az eljárás hatálya alá tartozik-e. A bíróság felkérheti Önt, hogy töltse ki a "B" formanyomtatványten, ha hiányoznak fontos információk.
Ha az Ön ügye a kis értékű követelések eljárásának a hatálya alá tartozik, a bíróság kapcsolatba lép az alperessel (azzal a személlyel, akivel szemben Ön követeléssel él). Az alperesnek 30 napja van arra, hogy válaszoljon a bíróság általi megkeresésre.
Ha az alperes válaszol a megkeresésre, a válaszának kézhezvételétől számított 30 napon belül a bíróság a következőket teheti:
ítélet hoz az Ön követelésének ügyében,
írásban további felvilágosítást kér Öntől vagy az alperestől, vagy
felkéri Önt, hogy jelenjen meg bírósági meghallgatáson.
Hogyan hajthatók végre az ítéletek?
A bíróság döntését az EU többi országában automatikusan elismerik. Ha az alperes nem teljesíti a döntésben foglaltakat, Ön kapcsolatba léphet az alperes lakóhelye/székhelye szerinti ország végrehajtó hatóságával.
Önnek a következő okmányokat kell benyújtania:
a bírósági ítélet eredeti példánya,
az ítéletre vonatkozó tanúsítvány – a "D" formanyomtatványen (melyet esetleg le kell fordítani).
A végrehajtó hatóságok a nemzeti szabályok szerint fogják érvényre juttatni a bírósági döntést.
Önnek valószínűleg fizetnie kell bírósági illetéket, melyet azonban visszakap, ha a bíróság az Ön javára dönt az ügyben. A bírósági illeték összege országonként különbözik.
További információk a kis értékű követelések európai eljárásával kapcsolatban az európai igazságügyi portálon találhatók.
Európai fizetési meghagyás (fizetési meghagyásos eljárás)
Ha Önnek egy másik uniós országban van pénzkövetelése, azt az európai fizetési meghagyás segítségével érvényesítheti. Az eljárás a nem vitatott polgári és kereskedelmi követelésekre alkalmazható – ez a helyzet például akkor, ha a bíróság már ítéletet hozott, és az adós elfogadja a követelést.
Az európai fizetési meghagyásos eljárás teljes egészében írásbeli eljárás, így Önnek nem kell személyesen megjelennie a bíróság előtt.
Az eljárás megindításához ki kell töltenie az "A" formanyomtatványt – itt közölni tudja a részt vevő felek adatait, valamint ismertetni tudja a követelést, és meg tudja adni a követelés összegét. A kitöltött formanyomtatványt küldje el valamelyik illetékes bíróságnak.
A bíróság el fogja bírálni az Ön követelését. Ha az Ön ügye az európai fizetési meghagyásos eljárás hatálya alá tartozik, a bíróság 30 napon belül ki fogja állítani az európai fizetési meghagyást.
Magyarországon az európai fizetési meghagyást közjegyzők állítják ki, az összes többi EU-országban a bíróságok.
Az európai fizetési meghagyás kézhezvételétől számítva az adósnak (annak a személynek, akivel szemben Önnek anyagi követelése van) 30 napon belül közölnie kell, hogy elfogadja-e vagy vitatja-e az Ön követelését.
Ha az adós vitatja az európai fizetési meghagyás megalapozottságát, az ügyét rendes polgári peres eljárás keretében, a nemzeti jogszabályok alapján fogják továbbtárgyalni. Ha az adós nem vitatja a követelést, az európai fizetési meghagyás automatikusan végrehajthatóvá válik.
A végrehajtáshoz küldje el az európai fizetési meghagyás egy példányát – és szükség esetén annak fordítását – az érintett EU-ország végrehajtó hatóságának.
További információk az európai fizetési meghagyással kapcsolatban az európai igazságügyi portálon találhatók.
Hivatalos bírósági eljárás
Ha úgy gondolja, hogy uniós jogai sérültek, és úgy dönt, hogy rendes bírósági eljárást kezdeményez, Önnek joga van ahhoz, hogy
ügyét független és pártatlan bíróság tisztességesen, nyilvánosan és észszerű időn belül tárgyalja;
Ön akkor is jogosult arra, hogy ügyét saját hazájában bírálják el, ha az érintett szolgáltató vagy kereskedő székhelye külföldön van, ám a cég kereskedelmi vagy szakmai tevékenységet folytat az országban vagy az ország viszonylatában.
Azok, akik erre anyagi helyzetük miatt rászorulnak, mentesülhetnek az eljárás költségeinek megfizetése alól. Önnek ki kell töltenie a költségmentesség iránti kérelemre vonatkozó formanyomtatványt egy másik EU-ország viszonylatában, és be kell nyújtania azt az Ön lakóhelye szerinti bíróságon, amely továbbítani fogja azt a másik ország illetékes bíróságának.
Ezeket az uniós szabályokat Dánia nem alkalmazza. Több olyan megállapodás van azonban érvényben, melyek alapján a költségmentesség iránti kérelmek bizonyos esetekben továbbíthatók.
EU rendelet a kis értékű követelések európai eljárásáról és az európai fizetési meghagyásról szóló rendeletek módosításáról
Az európai fizetési meghagyásos eljárás létrehozásáról szóló rendelet
Segítségért vagy tanácsért forduljon a nemzeti fogyasztóvédelmi szervezethezen